Document ID: 32000R2855

Uredba Komisije (ES) št. 2855/2000
z dne 27. decembra 2000
o uvrstitvi določenega blaga v kombinirano nomenklaturo
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 2658/87 z dne 23. julija 1987 o carinski in statistični nomenklaturi ter o skupni carinski tarifi [1], kakor je bila nazadnje spremenjena z Uredbo (ES) št. 2559/2000 [2], in zlasti člena 9 Uredbe,
ob upoštevanju naslednjega:
(1) Zaradi zagotovitve enotne uporabe kombinirane nomenklature, priložene k navedeni uredbi, je treba sprejeti ukrepe za uvrstitev blaga iz Priloge k tej uredbi.
(2) Uredba (EGS) št. 2658/87 je določila splošna pravila za razlago kombinirane nomenklature. Ta pravila veljajo tudi za vse druge nomenklature, ki v celoti ali deloma temeljijo na njej ali ji dodajajo dodatne pododdelke, in ki jih določajo posebne določbe Skupnosti, zaradi uporabe tarifnih in drugih ukrepov v zvezi z blagovno menjavo.
(3) V skladu z navedenimi splošnimi pravili je treba blago, poimenovano v stolpcu 1 preglednice, priložene k tej uredbi, uvrstiti pod tarifne oznake KN, navedene v stolpcu 2, na podlagi razlogov, navedenih v stolpcu 3.
(4) Primerno je, da se imetnik, ob upoštevanju ukrepov, ki veljajo v Skupnosti v zvezi s sistemi dvojne kontrole ter predhodnim in naknadnim nadzorom Skupnosti nad tekstilnimi izdelki ob uvozu v Skupnost v skladu z določbami člena 12(6) Uredbe Sveta (EGS) št. 2913/92 z dne 12. oktobra 1992 o carinskem zakoniku Skupnosti [3], kot je bila nazadnje spremenjena z Uredbo (ES) št. 2700/2000 Evropskega parlamenta in Sveta [4], za obdobje 60 dni lahko še naprej sklicuje na zavezujoče tarifne informacije o uvrstitvi blaga v kombinirano nomenklaturo, ki so jih izdali carinski organi držav članic in ki niso v skladu z določbami te uredbe
(5) Ukrepi iz te uredbe so v skladu z mnenjem Odbora za carinski zakonik -
SPREJELA NASLEDNJO UREDBO:
Člen 1
Blago, poimenovano v stolpcu 1 priložene preglednice, se uvrsti v kombinirano nomenklaturo pod tarifne oznake KN, navedene v stolpcu 2 preglednice.
Člen 2
Ob upoštevanju določb, ki veljajo v Skupnosti v zvezi s sistemi dvojne kontrole ter predhodnim in naknadnim nadzorom Skupnosti tekstilnih izdelkov ob uvozu v Skupnost, se je v skladu z določbami člena 12(6) Uredbe (EGS) št. 2913/92 za obdobje 60 dni mogoče še naprej sklicevati na zavezujoče tarifne informacije, ki jih izdajo carinski organi držav članic in ki niso v skladu z določbami te uredbe.
Člen 3
Ta uredba začne veljati dvajseti dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 27. decembra 2000

Labels: 3
1